اسمع لما اقولك

اسمع لما اقولك

 كلمات الأغنية 

اسمع ..اسمع ....لما اقول لك

والا اقول لك ؟ مش حأقول لك

ما انت عارف يا حبيبي

قصدى ايه من غير ما اقول لك

يا حياة قلبى يا اول حب أصادفه

كل شيئ فى عينيَّ باين وانت شايفه

و اللى جوا... جوا قلبى انت عارفه

انت حاسس باللى بيّ انت أقرب منى ليّ

بس برضه عايز اقول لك

والا اقول لك؟ مش حاقول لك

ما انت عارف يا حبيبي

قصدى ايه من غير ما اقول لك

اسمع اسمع اسمع لما أقول لك

لما ألمّ الشوق و اقول لك

عايز أعيش لك عايز أكون لك

زى نورك زى ضلك

و الكلام الحلو كله أهمسه لوردك و فلك

ياحبيب قلبى و حبيب عينى وحبيبى قلت ايه

ياحبيب قلبى وحبيب عينى وحبيبى سكتت ليه

ده الهنا مستنى همسة انت فاهم والا لسه

عايز أقول لك؟ طب حاقول لك

والا اقول لك ؟ مش حاقول لك

ما انت عارف يا حبيبي

قصدى ايه من غير ما اقول لك

 شوف كمان 
 ليستة اغانى فريد الأطرش

تصنيف:اغانى باللغه المصريه
تصنيف:اغانى فريد الاطرش
تصنيف:كلمات اغانى